b'\n_START_ARTICLE_\nMeroveh\n_START_PARAGRAPH_\nMeroveh  (latinsko Meroveus  ali   Merovius , francosko M\xc3\xa9rov\xc3\xa9e, nem\xc5\xa1ko Merowech)  je bil pol legendarni ustanovitelj Merovin\xc5\xa1ke dinastije Salijskih Frankov, ki so kasneje postali dominantno frankovsko pleme, * ni znano, \xe2\x80\xa0  453/457. _NEWLINE_Ustanovitelj dinastije bi lahko bil tudi njegov o\xc4\x8de Klodion.  Meroveh je bil eden od ve\xc4\x8d barbarskih vojskovodij in kraljev, ki so se pridru\xc5\xbeili vojski rimskega generala Flavija Ecija proti Atilovim Hunom in jih premagali v bitki na Katalunskih poljih 20. junija 451. Po njem se imenuje prva frankovska vladarska  dinastija, \xc4\x8deprav ni nobenega trdnega dokaza, da je Meroveh res \xc5\xbeivel.\n_START_SECTION_\nDokazi za njegov obstoj\n_START_PARAGRAPH_\nO njem in kasnej\xc5\xa1i zgodovini Frankov je malo podatkov. Greogor Tourski ga samo enkrat omenja kot o\xc4\x8deta Hilderika I. in dvomi, da je Klodijev potomec. Mnogo sodobnih poznavalcev priznava,  da bi lahko bil legendaren junak, o katerem poro\xc4\x8da Fredegarjeva kronika.  Fredegarjeva konika v tem primeru interpolira Gregorja in dodaja Meroveha kot sina kraljice, Klodijeve \xc5\xbeene, njegov o\xc4\x8de pa naj bi bil morski bog bistea Neptuni. _NEWLINE_Nekateri raziskovalci so ugotovili, da bi frankovski poglavar Meroveh lahko imel soimenjaka, nekega boga ali polboga, ki so ga Franki \xc4\x8dastili pred spreobrnitvijo v kr\xc5\xa1\xc4\x8danstvo._NEWLINE_Klodia, ki je v\xc4\x8dasih omenjen kot Merovehov domnevni o\xc4\x8de,  je leta 448 porazil rimski general Flavij Ecij  pri Vicus Helena v Artoisu, zato bi njegov sin Meroveh  lahko \xc5\xbeivel nekje v drugi polovici 5. stoletja._NEWLINE_Ena od domnev pravi, da ime Meroveh pomeni ali spominja na nizozemsko reko Menwede, ki je bila v rimskih \xc4\x8dasih pritok Rena, zdaj pa je pritok delte Ren-Meuse-\xc5\xa0elda. Na tem ozemlju so po pisanju rimskih zgodovinarjev takrat prebivali Salijski Franki._NEWLINE_Druga domneva pravi, da je legenda produkt mitolo\xc5\xa1ke preteklosti, potreben za podporo hitro rasto\xc4\x8di frankovski oblasti v zahodni Evropi'